Document ID: 31984R3516

31984R3516
L 328/8
JURNALUL OFÍCIAL AL UNIUNII EUROPENE
REGULAMENTUL (CEE) NR. 3516/84 AL COMISIEI
din 13 decembrie 1984
privind clasificarea anumitor produse în cadrul subpoziției 08.12 C din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Regulamentul (CEE) nr. 2055/84 al Consiliului din 16 iulie 1984 (2), în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a prunelor uscate fără sâmburi, bune pentru consum, care prezintă un nivel de umiditate mai mic de 35 %, cu adaos de acid sorbic;
întrucât poziția 08.12 din Tariful Vamal Comun anexat la Regulamentul (CEE) nr. 950/68 al Consiliului (3), astfel cum a fost modificat ultima dată prin Regulamentul (CEE) nr. 3400/84 (4), se referă la fructele uscate (altele decât cele de la pozițiile 08.01-08.05 inclusiv);
întrucât produsul respectiv prezintă caracteristicile mărfurilor care intră sub incidența poziției 08.12 și întrucât, în consecință, trebuie clasificat în cadrul acestei poziții; întrucât din această poziție trebuie aleasă subpoziția 08.12 C;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Prunele uscate fără sâmburi, bune pentru consum, care prezintă un nivel de umiditate mai mic de 35 %, cu adaos de acid sorbic, trebuie clasificate în Tariful Vamal Comun în cadrul subpoziției:
08.12
Fructe uscate (altele decât cele de la pozițiile 08.01-08.05 inclusiv)
C.
Prune uscate.
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 decembrie 1984.

Labels: 3
17